ПОКАНА ЗА ПРЕДСТАВЯНЕ НА ПРОЕКТНИ ПРЕДЛОЖЕНИЯ ПО ПРОЦЕДУРА НА ДИРЕКТНО ПРЕДОСТАВЯНЕ ПО

ПРИОРИТЕТ 2 **„РАЗВИТИЕ НА ПЪТНАТА ИНФРАСТРУКТУРА ПО „ОСНОВНАТА“ ТРАНСЕВРОПЕЙСКА ТРАНСПОРТНА МРЕЖА И ПЪТНИ ВРЪЗКИ“** НА ПРОГРАМА „ТРАНСПОРТНА СВЪРЗАНОСТ“ 2021-2027 Г.

Дирекция „Координация на програми и проекти” в Министерство на транспорта, и съобщенията, Управляващ орган на програма „Транспортна свързаност“ 2021-2027 г. (ПТС) кани Агенция „Пътна инфраструктура“, конкретен бенефициент по приоритет 2 да представи проектни предложения като **ОБЯВЯВА** процедура на директно предоставяне:

**2021BG16FFPR001-2.001„РАЗВИТИЕ НА ПЪТНАТА ИНФРАСТРУКТУРА ПО „ОСНОВНАТА“ ТРАНСЕВРОПЕЙСКА ТРАНСПОРТНА МРЕЖА И ПЪТНИ ВРЪЗКИ – ИНВЕСТИЦИОННИ ПРОЕКТИ“**

Специфичната цел на процедурата е **„Подобряване качеството на пътната инфраструктура и допринасяне за намаляване на вредното въздействие върху околната среда на транспорта“**.

Процедурата на директно предоставяне на безвъзмездна финансова помощ се реализира с финансовата подкрепа на **Кофезионния фонд и Европейския фонд за регионално развитие**. Проектите следва да се изпълняват на територията на Република България. **Общият размер на безвъзмездната финансова помощ по процедурата е:**

| **Процедура** | **Фонд** | **Финансово участие на Съюза (лева)** | **Национално участие (лева)** | **Общо (лева)** |
| --- | --- | --- | --- | --- |
| 2021BG16FFPR001-2.001 „Развитие на пътната инфраструктура по „основната“ Трансевропейска транспортна мрежа – **Инвестиционни проекти**“ | ЕФРР | 871 528 653,96 |  153 799 174,23  | 1 025 327 828,19 |
| КФ | 278 300 405,76 |  49 111 837,92  | 327 412 243,68 |

**Допустими по процедурата са проекти, посочени в програмата и включващи следните дейности:** изграждане и модернизация на участъци от пътната инфраструктура по „основната“ Трансевропейска транспортна мрежа, подобряване на свързаността и достъпността до Трансевропейската транспортна мрежа и важни икономически центрове (обекти на транспортната инфраструктура, индустриални зони и др.), посредством строителство, реконструкция и рехабилитация на пътни връзки и техническа помощ за подготовката/завършване на подготовката за инвестиционни проекти за развитие на пътната инфраструктура по Трансевропейската транспортна мрежа и на пътните връзки

**Подаването на проектните предложения** по процедурата се извършва чрез попълване на уеб базиран формуляр за кандидатстване и електронно подаване на формуляра чрез модула „Е-кандидатстване на информационната система ИСУН на следния интернет адрес: [**https://eumis2020.government.bg**](https://eumis2020.government.bg) **.**

 **Процедурата на директно предоставяне е без определен краен срок за кандидатстване, но проектни предложения могат да бъдат подавани не по-късно от 17:30 ч. на 31.10.2029 г.**

**Предоставяне на допълнителна информация:**

Конкретния бенефициент може да задава допълнителни въпроси и да иска разяснения във връзка с насоките писмено и на електронна поща: programming@mtitc.government.bg.

**Насоките са публикувани** на Единния информационен портал: [www.eufunds.bg](http://www.eufunds.bg/).